Niutonas (Ajova)

Niutonas () – miestas Jungtinėse Amerikos Valstijose, Ajovos valstijos centrinėje dalyje, 50 km į rytus nuo Di Moino. Džasperio apygardos administracinis centras. Skalbimo mašinų, plastikų, reklaminių produktų, pieno produktų (ypač pelėsinio sūrio) gamyba. Veikia koledžas, kuriame yra tarptautinis imtynių muziejus. 25 km į pietvakarius yra Nilo Smito nacionalinis laukinės gamtos rezervatas, kuriame atkurta šios vietovės autentiška aplinka: aukštos žolės bei savana, kurioje dominuoja ąžuolai. Šiek tiek į rytus nuo miesto yra Rok Kriko valstijos parkas. Miesto teritorijoje veikia Iowa Speedway lenktynių trasa.
kairėje|miniatiūra|250x250px|Teismo rūmai

 Istorija 
Niutonas įkurtas 1846 m. kaip apygardos administracinis centras. Pavadintas Džono Niutono, Amerikos revoliucijos kario, garbei. 1857 m. suteiktos miesto teisės. XIX a. 7-ame dešimtmetyje nutiestas geležinkelis, miestas vystėsi kaip lentpjūvystės bei žemės ūkio prekybos centras. 1898 m. mieste pradėta gaminti skalbimo mašinas. 1907 m. Frederikas L. Meitagas Niutone išrado „rankinę“ skalbimo mašiną, o 1911 m. – varikliu varomą. Jo išradimai stipriai paveikė šią pramonės sritį.Newton, Iowa www.britannica.com. Nuoroda tikrinta 2026-02-16.

 Gyventojai 
2020 m. JAV gyventojų surašymo duomenimis, mieste gyveno 88,41 % baltųjų, 3,85 % lotynoamerikiečių, 3,6 % mišrios rasės, 2,76 % afroamerikiečių, 0,79 % azijiečių, 0,34 % indėnų, 0,17 % kitų rasių ir 0,08 % Ramiojo vandenyno salų kilmės gyventojų.Newton city, Iowa. https://data.census.gov Nuoroda tikrinta 2026-02-16.

 Šaltiniai 

Kategorija:Ajovos miestai